Zhantas/Cleaned-Uzbek_Wikipedia huggingface dataset:
Shamun-Nabi maqbarasi

Shamun-Nabi maqbarasi (yoki Shamunabi) – tarixiy Mizdaxqon shahrining sharqiy qismida joylashgan yodgorliklardan biri. Rivoyatlarda Shamun-Nabi shaxsining paygʻambar avlodlaridan biri boʻlganligi aytiladi. XIII—XIV asrlarga tegishli ushbu maqbara bugungi kunda Qoraqalpogʻiston Respublikasining Xoʻjayli tumanidagi „Sarishungil“ ovulida joylashgan. Mavzoley oʻlchamlari 28x5,2 metr boʻlgan toʻrtburchak shaklida.

Yodgorlik Oʻzbekiston Respublikasi Vazirlar Mahkamasining qarori bilan 2019-yil 4-oktyabrda Moddiy madaniy merosning koʻchmas mulk obyektlari milliy roʻyxatiga kiritilgan va davlat muhofazasiga olingan. Hozirda Qoraqalpogʻiston Respublikasi Madaniy meros boshqarmasi operativ boshqaruv huquqi asosida davlat mulki hisoblanadi.

 Tarixi va joylashuv oʻrni 
Mizdaxqon majmuasining mashhur yodgorliklaridan biri boʻlgan Shamun-Nabi maqbarasi, Jumartqassab tepaligi yaqinida joylashgan boʻlib, tuzilishi jihatidan toʻrtburchak shaklga ega. Maqbaraning asosiy fasadi peshtoq bilan mustahkamlangan va sharqqa tomon qaratib qurilgan. Maqbaraning ichki qismi ketma-ket qilib bunyod etilgan yetti gumbaz bilan qoplangan. Shuningdek, maqbarada choʻziq shakldagi toʻrtburchak imorat ham mavjud. Maqbaraning gʻarbiy qismi tleuxan bilan tutashgan. Tadqiqotlarga koʻra ushbu ikki imoratning qurilishi XIII—XIV asrlarga borib taqaladiMizdaxkan 2019.

Rivoyatlarda Shamun-Nabining paygʻambar avlodlaridan biri boʻlganligi taʼkidlangan. 1964-yilda olib borilgan arxeologik tadqiqotlar natijasi koʻra topilgan qabr ochilganida unda hech qanday jasad izlari aniqlanmagan. Qadimgi Mizdaxqon shahriga tegishli boʻlgan deyarli barcha tarixiy obyektlar „yetti“ raqami bilan aloqador ravishda bunyod etilgan. Xususan, yetti gumbazli maqbara – Shamun-Nabining aslida yetti goʻzal qizi sharafiga qurilgan, degan taxminlar mavjud. Mutasaddilar ayni shu rivoyatlar turistlarni oʻziga jalb etib kelishini taʼkidlashadi.

 Maqbara rekonstruksiyasi boʻyicha bahslar 
2018-yil 1-noyabr kuni „Qizil Qalʼa“ yodgorligi va „Shamun-Nabi“ maqbarasini restavratsiya qilinish jarayoni bu sohadan xabari boʻlmagan shaxslar tomonidan amalga oshirilayotgani borasida xabarlar kelib tushgan. Shundan soʻng Oʻzbekiston Respublikasi Madaniyat vazirligi tomonidan bu boʻyicha matbuot anjumani oʻtkazilgan. Matbuot anjumanida Oʻzbekiston Respublikasi Madaniyat vaziri oʻrinbosari Kamola Akilova „Shamun-Nabi“ maqbarasida yuz bergan holat aslida vazirlik ruxsatisiz amalga oshirilganini taʼkidlab oʻtgan. Fazliddin Davlatov rahbarlik qiladigan „Meros Chashmasi“ tashkiloti „Qizil Qalʼa“ hamda „Shamun-Nabi“ madaniy obyektlarida restavratsiya ishlarini olib borgan. Biroq, Shamun-Nabi" maqbarasi zamonaviy tashqi koʻrinishi bilan oʻz tarixiy xususiyatlarini butkul yoʻqotgan. Matbuot anjumani davomida Oʻzbekiston Madaniyat vazirligi Jamoatchilik Kengashining raisi Zafar Hakimov ham buni taʼkidlab oʻtgan.

 

Turkum:Xoʻjayli tumani
Turkum:Oʻzbekiston meʼmoriy yodgorliklari
Turkum:Qoraqalpogʻiston meʼmoriy yodgorliklari
API

thumb| NASA tomonidan yozilgan veb-API dokumentatsiyasining skrinshoti
Amaliy dasturlash interfeysi (qisqartmasi API) — ilova yoki operatsion tizim tomonidan tashqi dasturlar foydalanishi uchun taqdim etiladigan tayyor turkumlar, protseduralar, funksiyalar, tuzilmalar va konstantalar majmui. Foydalanuvchi interfeysidan farqli ravishda, ikki yoki undan ortiq kompyuter das oʻzaro bogʻlanishi va muloqot qila olishi uchun ishlatiladi. Bu turdagi aloqa yoki intefeysni ishlab chiqish, yoxud foydalanishni tavsiflovchi hujjat API spesifikatsiyasi deb nomlanadi.

Kompyuter va insonni bogʻlovchi fodalanuvchi interfeysidan farqli ravishda, API kompyuterlar yoki dasturiy taʼminot qismlarini bir-biri bilan bogʻlashda ishlatiladi. API oddiy foydalanuvchilar tomonidan emas, balki, dasturchilar tomonidan foydalanish uchun moʻljallangan.

APIning asosiy maqsadlaridan biri tizimning ichki detallarini yashirib,  dasturchi uchun kerak boʻladigan qismlarini ochiqlash va ichki detallar oʻzgargan taqdirda ham ularni izchil saqlashdan iboratdir. API maʼlum bir tizim juftligi uchun moslashtirilgan, yoki, koʻplab tizimlar oʻrtasida oʻzaro ishlash imkonini beruvchi umumiy standart tarzida ishlab chiqilgan boʻlishi mumkin.

APIlarning bir qancha, jumladan, dasturlash tillari, dasturiy ta'minot kutubxonalari, operatsion tizimlar va kompyuter hardveyri uchun ishlatilinadigan mavjud. API atamasi 1960-1970-yillarda paydo boʻlgan boʻlsa ham, ushbu texnologiyaning tarixi 1940-yillarga borib taqaladi. API atamasining hozirgi kundagi qoʻllanishi odatda internetga ulangan kompyuterlar oʻrtasida aloqa oʻrnatish imkonini beruvchi veb-APIlarga ishora qiladi. APIlarning rivojlanishi mikroservislarning mashhurlikka erishishiga ham sababchi boʻlgan.

 

 

 

Turkum:API
Turkum:APIlar
Tugʻon Turk maqbarasi

Tugʻon Turk maqbarasi (yoki Toʻgʻon Turk maqbarasi) – Oʻzbekiston Respublikasining Xorazm viloyati Xiva shahridagi meʼmoriy yodgorlik. Maqbara XIX asrga oid boʻlib, bugungi kunda „Ichan-qalʼa“ MFY, Zargarlar koʻchasi, 19-uyda joylashgan. Obyekt Toshhovli saroyining shimolida aholi yashab turgan mahalla ichida joylashgan bir gumbazli imoratdir.

Tugʻon Turk maqbarasi Oʻzbekiston Respublikasi Vazirlar Mahkamasining qarori bilan 2019-yil 4-oktyabrda Moddiy madaniy merosning koʻchmas mulk obyektlari milliy roʻyxatiga kiritilgan va davlat muhofazasiga olingan. Hozirda Xorazm viloyati madaniy meros boshqarmasi operativ boshqaruv huquqi asosida davlat mulki hisoblanadi.
 Qurilish tarixi 
Maqbara Ichan qalʼa yaqinida joylashgan Zargarlar koʻchasida, Toshhovli saroyining shimoli-gʻarbiy burchagida joylashgan. Mavjud maʼlumotlarga koʻra, maqbara asli turk musulmonlaridan boʻlgan va 712-yili Xorazmni zabt etgan Qutba ibn Muslimning Xorazmga yuborgan elchilaridan biri boʻlgan Toʻgʻon Turk sharafiga bunyod etilgan. XIII asr boshlarida Chingizxon qoʻshinlari deyarli butun shaharni vayron etganida maqbaraga ham jiddiy zarar yetgan. Maqbara XIX asrda qayta qurilgan.

Maqbara binosining poydevori yer sathidan bir metr chuqurlikka qadar yetib boradi. Bunga sabab qilib maqbara binosining qadimiy ekanligi koʻrsatiladi. Toʻgʻon Turk ota haqidagi maʼlumotlar bizgacha yetib kelmagan. Xiva xonligining tarixchisi Muhammad Yusuf Bayoniyning yozishicha, uning qabri Koʻhna Ark saroyining ichida joylashgan. Boshqa bir tarixchining yozishicha, u turkiy qabilalardan boʻlib, Abu Muslim Xurosoniy qoʻl ostida harbiy sarkarda boʻlib xizmat qilgan. Abu Muslim Xurosoniy Fargʻonada oʻldirilmoqchi boʻlganidan keyin Xorazmga qochib kelgan va umrining soʻnggi yillarini shu yerda oʻtkazgan. Uning vafotidan keyin shahar aholisi Toʻgʻon ota sharafiga maqbara bunyod etishgan.

 Yana qarang 

 Vayangan bobo maqbarasi
 Poyanda maqbarasi
 Yusuf Hamadoniy maqbarasi
 Uch avliyo maqbarasi

 

Turkum:Xorazm meʼmoriy yodgorliklari‎
Turkum:Xorazm madrasalari
Turkum:Oʻzbekiston meʼmoriy yodgorliklari
Turkum:Xorazm
Turkum:Xiva
Jamshid Saidov

Jamshid Saidov (14-fevral 1978-yil, Buxoro) – Oʻzbekistonlik sobiq futbolchi va futbol murabbiyi. Futbolchilik faoliyatida asosan Buxoro viloyati jamoalarida oʻynagan.

 Faoliyati 

 Futbolchilik faoliyati 
Saidov professional futboldagi faoliyatini „Buxoro“ klubida, 1999-yilgi mavsumda boshlgaan. Buxoro klubida yarim himoyachi va himoyachi pozitsiyalarida oʻynagan 2004-yilgi mavsumda Samarqandning „Dinamo“ jamoasida oʻynagan. 2005-yilgi mavsumda Buxoroga qaytdi va Vobekntning „Vobkent“ klubi safida oʻynay boshlagan. 2006-yilgi mavsumda Oʻzbekiston Birinchi ligasi musoboqasida Toshkentning „Quruvchi“ jamoasidan keyin ikkinchi oʻrinni olib Oʻzbekiston Oliy ligasiga „Vobkent“ klubi bilan yoʻllanmani qoʻlga kiritgan. 2008-yilgi mavsumda futbolchilik faoliyatini yakunlagan.

 Murabbiylik faoliyati 
Murabbiylik faoliyatini 2010-yilgi mavsumda Oʻzbekiston Pro ligasida ishtirok etayotgan Buxoro jamoasida, Gennadiy Kochnevga yordamchi murabbiy sifatida boshlagan. 2011—2012-yilgi mavsumda bir muddat „Buxoro“ klubi bosh murabbiyi vazifasini bajargan. 2013—2015-yillarda Muborakning „Mashʼal“ klub tizimida ishlagan va bosh murabbiy Aleksandr Xomyakovga yordamchilik qilgan. 2014-yilda AFC murabbiylik Pro litsenziyasini qoʻlga kiritgan. 2015-yilgi mavsumda yana „Buxoro“ klubiga bosh murabbiy sifatida qaytdi. 2015-yil 5-iyulda Shuhrat Fayziyev oʻrniga „Buxoro“ klubiga bosh murabbiy sifatida tayinlangan. Jamshid Saidov boshchiligidagi Buxoro jamoasi 2016-yilgi mavsumda oʻz tarixidagi eng yaxshi natijalarni birini qayd etdi. Mavsum davomida barqaror oʻynagan jamoa musoboqa yakunida 4-oʻrinni qoʻlga kiritgan edi. 2017-yilgi mavsumda „Buxoro“ jamoasidan isteʼfoga chiqgan. 2020-yil 27-iyulda „Buxoro“ klubida bosh murabbiylikdan boʻshatilgan Muhsin Muhammadiyev oʻrniga bosh murabbiy sifatida tayinlangan va mavsum soʻngida isteʼfoga chiqgan. 2021-yil Toshkentning „Lokomotiv“ jamoasi tizimida murabbiy sifatida faoliyatini davom ettirgan. 2023-yil 20-iyunda Navoiyning „Qizilqum“ klubi bosh murabbiyi sifatida shartnoma imzoladi.

 

 

 Jamshid Saidov Transfermarktda murabbiy profili
 Jamshid Saidov Soccerwayda murabbiy profili
 Jamshid Saidov Footballfactsda futbolchi profili

Turkum:14-fevralda tugʻilganlar
Turkum:1978-yilda tugʻilganlar
Turkum:Kishilar
Turkum:Yashayotgan insonlar
Turkum:Alifbo boʻyicha futbolchilar
Turkum:Alifbo boʻyicha futbol murabbiylari
Turkum:Oʻzbekistonlik erkak futbolchilari
Turkum:Oʻzbekistonlik futbol murabbiylari
Turkum:Erkak futbol himoyachilari
Turkum:Erkak futbol yarim himoyachilari
Turkum:Buxoro klubi futbolchilari
Turkum:Dinamo Samarqand futbolchilari
Turkum:Vobkent klubi futbolchilari
Turkum:Oʻzbekiston Superligasi futbolchilari
Turkum:Oʻzbekiston Pro ligasi futbolchilari
Turkum:Buxoro klubi murabbiylari
Turkum:Qizilqum futbol klubi bosh murabbiylari
Turkum:Oʻzbekiston Superligasi murabbiylari
Turkum:Alifbo boʻyicha sportchilar
Lil Pump

Gazzy Fabio Garcia (2000 yil 17 avgustda tugʻilgan), professional sifatida Lil Pump nomi bilan tanilgan – amerikalik repper va qoʻshiqchi. U 2010-yillarning oxirida „Mumble-rep“ sahnasidan tashqari shuhrat qozondi va oʻzining minimalist musiqasi bilan ajralib turdi, u tez-tez tajovuzkor yoki giperaktiv deb taʼriflangan jamoat personaji bilan ajralib turdi. Florida shtatining Mayami shahrida tugʻilib oʻsgan, u Billboard Hot 100 roʻyxatida uchinchi oʻrinni egallagan va oʻsha yilning oktyabr oyida oʻzining nomli debyut studiyaviy albomidan oldin boʻlgan „Gucci Gang“ singlining 2017 yilgi chiqishidan soʻng asosiy eʼtiborni qozondi.

 Mukofot va unvonlar 
 YilMukofot Ish Natija 2018 Billboard Music Awards Gucci Gang MTV Video Music Awards Himself 2019 I Love It IHeartRadio Music Awards Himself 

 

 

 
 
 
 
 
 
 Lil Pump on SoundCloud
 Lil Pump on Spotify
 Lil Pump on Snapchat
 

Turkum:Amerikalik erkak reperlar
Turkum:Amerikalik bola qoʻshiqchilar
Turkum:Yashayotgan insonlar
Turkum:2000-yilda tugʻilganlar
Pyotr Kalitin

Pyotr Petrovich Kalitin (1853-yil, Narva – 1927-yil, Parij, Fransiya) – rus otliq qoʻshinlari generali, Turkiston yurishlari va Birinchi jahon urushi qatnashchisi.

 Biografiyasi 
Pavel Petrovich Kalitinning ukasi, 1853-yil 30-oktyabrda Narva shahrida tugʻilgan, Nijniy Novgorod kadet korpusida oʻqigan, nomaqbul xatti-harakatlari uchun 5-sinfdan haydalgan.

1871-yilda 1-Turkiston otishma batalyoniga koʻngilli boʻlib kirgan, uning akasi Pavel 2-rotani boshqargan. Ushbu batalyon saflarida Kalitin 1873-yilda Xiva yurishida qatnashgan, koʻrsatgan xizmati uchun harbiy orden bilan taqdirlangan va 1874-yilda praporshik unvoniga sazovor boʻlgan.

1875—1876-yillarda general Trotskiy otryadi tarkibida Qo‘qon xonligini zabt etishda qatnashgan; ikkinchi leytenant unvoni bilan taqdirlangan va 4-darajali Avliyo Anna, 3-darajali Avliyo Stanislav ordenlari bilan taqdirlangan. 1880—1881-yillarda Ahal Teke ekspeditsiyasi tarkibida boʻlgan, Kuropatkin ixtiyorida boʻlgan, Goʻktepega hujum paytida snaryaddan kontuziyalanib, shtab kapitanligiga koʻtarilgan va qilich bilan birgalikdagi 2-darajali Avliyo Stanislav, 4-darajali Avliyo Vladimir, 4-darajali Avliyo Georgiy ordenlari bilan taqdirlangan. Keyinchalik, Kalitinning mehnati bilan Dengiltepa yaqinida shu yerda halok boʻlganlar sharafiga yodgorlik oʻrnatilgan.
thumb|left|192px|Kalitin va korpus shtab boshligʻi Lastochkin. 1916-yil.
Birinchi jahon urushi qatnashchisi. 1915-yil 17-fevraldan – 1-Kavkaz armiyasi korpusi qoʻmondoniСогласно «Списка генералам по старшинству» за 1916 г., стр. 18.. 1915-yil 4-aprelda unga otliq qoʻshinlar generali unvoni berilgan. Oʻsha yili 17-mayda 3-darajali Avliyo Georgiy ordeni bilan taqdirlangan.

Fuqarolar urushi davrida birinchi navbatda Rossiya janubidagi qurolli kuchlar Bosh qoʻmondoni Denikin shtab-kvartirasida, soʻngra Vrangel Kavkaz armiyasining shtab-kvartirasida zaxira saflarida boʻlgan; Qrimni tark etgach, Konstantinopolda boʻlgan, keyin Bolgariyaga ketgan va keyinchalik Fransiyaga koʻchib oʻtgan va bu yerda avtomobil zavodida tungi qorovul boʻlib ishlagan. Avliyo Georgiy ordeni kavalerlari ittifoqining raisi boʻlgan. 1927-yil 6-iyunda Saint Jeneviève des Bois shahridagi rus qariyalar uyida yurak hurujidan vafot etgan. Saint Jeneviève des Bois qabristoniga dafn etilganНезабытые могилы. Российское зарубежье: некрологи 1917—1997 в шести томах. Составитель В. Н. Чуваков. Том 3. И—К. — М.: Пашков дом, 2001 г. — 676 стр. ISBN 5-7510-0195-8 — Стр. 147..
 

Turkum:1853-yilda tugʻilganlar
Turkum:11-noyabrda tugʻilganlar
Turkum:1927-yilda tugʻilganlar
Turkum:6-iyunda tugʻilganlar
Turkum:Avliyo Georgiy ordeni sohiblari
Turkum:Avliyo Vladimir ordeni sohiblari
Turkum:Turkiston yurishi qatnashchilari
Turkum:1873-yilgi Xiva yurishi qatnashchilari
Billi Verner

Turkum:Articles with short description
Turkum:Short description is different from Wikidata
Turkum:Articles with hCards

Billy Verner - amerikalik musiqachi, qoʻshiqchi, bastakor va DJ. U Saetia va Hot Cross post-hardkor guruhlarining bosh vokalisti sifatida tanilgan. 

 Fon 
Nyu-Yorkning Kvins shahrida oʻsgan.Verner Nyu-York universitetida bakalavr darajasini va London Universitet kollejida magistrlik darajasini oʻqidi.

Billi 1997 yilda Greg Drudi, Jeymi Bexar va Aleks Madara bilan Saetia guruhini tashkil qilgan. Ikki yarim yillik qisqa umri davomida ular Ral nomi bilan atalgan toʻliq metrajli va "Retrospektiv" da toʻliq diskografiyasini chiqardilar. Billi qoʻshiq soʻzlarini yozgan va guruh uchun vokal kuylagan. Guruh 1999 yilda shaxsiy muammolar tufayli tarqalib ketgan, Off Minor, The Fiction va Billyning oʻz guruhi Hot Cross kabi guruhlarni tashkil etdi.

Hot Cross guruhi 2000 yilda Saetia ajralganidan koʻp oʻtmay, sobiq Saetia barabanchisi Greg Drudi, Mett Smit, Keysi Boland va Josh Yakubovski bilan tuzilgan. Guruh 2002-yilda oʻzining birinchi EP “A New Set of Lungs” ni chiqardi, soʻngra oʻzining tanqidiy eʼtirofga sazovor boʻlgan “ Kronika“,"Yarmarka savdolari va xayrlashuvlar''EP va soʻnggi rekordi “ Jonlanish xavfi” ni,undan tashqari, Darajadagi tekislik rekordlarini chiqardi. Revival Equal Vision yozuvlarida chiqarilgan. Guruh musiqasi Saetia va boshqa Hot Cross aʼzolarining sobiq guruhlariga oʻxshardi. Guruh 2007 yilgi gastrollarini qisqartirib, nomaʼlum tanaffusga chiqdi.

Ayni paytda u Billy W taxallusi ostida diskotekada DJ, M//R texno DJ va prodyuser sifatida, Verner Uilyams esa oʻzining yanada jozibali kuylari uchun dijjeylik qiladi.

 Maʼlumotnomalar 

 
 
 
Turkum:Yashayotgan insonlar
Turkum:1977-yilda tugʻilganlar
Pavel Kalitin

Pavel Petrovich Kalitin (1846—1877) – podpolkovnik, Bolgariya militsiyasining 3-otryadi komandiri. Rus-turk urushida (1877—1878) Samara bayrogʻini himoya qilgan holda halok boʻlgan.
 Biografiyasi 
Pavel Kalitin 1846-yil 30-avgustda Pskov guberniyasining Xolm shahrida tugʻilgan. Pavlovsk harbiy bilim yurtida tahsil olgan, 1865-yilda Orenburg chegara batalyonida (keyinchalik 1-Turkiston miltiq bataloni) ikkinchi leytenant unvonini olgan.

Kalitinning butun qisqa umri janglarda oʻtgan: 1866—1868-yillarda Buxoro amirligini zabt etishdagi Oʻratepaga hujum paytida, 1873-yilda – Xiva xonligini zabt etishda, 1875—1876-yillar – Qo‘qon xonligining bosib olinishida qatnashgan. Harbiy xizmatlari uchun koʻplab unvon va mukofotlarga sazovor boʻlgan, mukofotlari orasida eng mashhurlari – qilich bilan birgalikdagi 4-darajali Avliyo Vladimir ordeni va „Jasorati uchun“ yozuvi tushirilgan oltin qilich.

1877-yil rus-turk urushi boshida Maxramga hujum paytida ajralib chiqqanligi uchun podpolkovnik unvoniga ega boʻlgan Kalitin ixtiyoriy ravishda Dunaydagi janglar ketayotgan hududga borgan va Bolgariya militsiyasining 3-otryadiga komandir etib tayinlanganОсвободительная война 1877 - 1878 годов, Энциклопедический справочник Д.И. "П. Берон", С., 1986, с.54 - 55..

1877-yil 19-iyulda Stara Zagora jangida turklar shiddatli hujumga oʻtib, otryadlarni orqaga siljitganlarКисов С. "Болгарское ополчение в Русско-турецкой освободительной войне 1877 - 1878 гг. Действия 3-й роты болгарского ополчения. Воспоминание», София, 1897 с.204.. Ularning hujumini toʻxtatish uchun Kalitin ikki marta yengil yarador boʻlib, hujumga oʻtishga qaror qilgan. Nayzalar bilan toʻqnashuvda 3-otryadning bayroqdori halok boʻlgan. Samara shahri tomonidan otryadga sovgʻa qilingan bayroq yerga qulab tushgan va turklarning qoʻllari unga choʻzilgan. Keyin Kalitin otdan sakrab tushib, bayroqni koʻtaradi va oʻz otryadiga: „Yigitlar! Bayrogʻimiz biz bilan! Oldinga – unga ergashing, menga ergashing!“ deb baqiradi. Undan ilhomlangan militsiya oldinga otilgan, turklar sochilishgan, ammo oʻsha paytda uchta oʻq – qoʻlida bayroq bilan otda oʻtirgan Kalitinning koʻkragiga tekkan.

 Xotirasi 
Bolgariyaning Stara Zagora shahrida zaxirada boʻlmagan ofitserlar jamiyati mavjud boʻlib, u Kalitin xotirasiga „Podpolkovnik Kalitin“ deb nomlangan. Ayni paytda bu yerda podpolkovnik Kalitin, rus askarlari va bolgar militsiyalarining haykali va ommaviy qabrlari mavjud. Bolgariyaning Kalitinovo qishlogʻiga podpolkovnik Pavel Kalitin nomi berilgan.

Novgorod viloyatining Xolm shahrida 2007-yil iyul oyida „Bolgariyaning minnatdor avlodlaridan“ yodgorligi va lavha oʻrnatilgan.

 
 Кисов С. И. Из боевой и походной жизни 1877—1878. София, 1903
 Радеев Н. Защитата на Шипка и историято самарското знаме. София, 1902
 

Turkum:1846-yilda tugʻilganlar
Turkum:1877-yilda tugʻilganlar
Turkum:30-avgustda tugʻilganlar
Turkum:19-iyulda vafot etganlar
Turkum:1873-yilgi Xiva yurishi qatnashchilari
Turkum:Turkiston yurishi qatnashchilari
Turkum:Avliyo Vladimir ordeni sohiblari
Grigoriy Ivanov

Grigoriy Ivanovich Ivanov (1841—1899) – general-leytenant, Turkiston yurishlari qatnashchisi, Yettisuv kazak armiyasining atamani.

 Biografiyasi 
1841-yil 17-sentyabrda tugʻilgan va Brest Aleksandrov kadet korpusini tugatgandan soʻng 1859-yil 16-iyunda 9-artilleriya brigadasining praporshigi lavozimiga tayinlangan. 1863-yil 26-avgustda unga ikkinchi leytenant unvoni berilgan.

1864-yilda Bosh shtabning Nikolayev akademiyasida kursni tamomlagan va Orenburg oʻlkasi qoʻshinlarida turli shtat lavozimlarida xizmat qilgan. 1865-yil 25-avgustda u leytenant unvonini oldi, 1867-yil 30-avgustda shtab kapitanligiga va 1869-yil 30-avgustda kapitan unvoniga koʻtarilgan. 1870—1871-yillarda Ivanov Shahrisabz begi Jo‘rabekka qarshi harbiy harakatlarda qatnashgan.

1873-yilda Xiva yurishida qatnashib, qilich bilan birgalikdagi 4-darajali Avliyo Vladimir, 3-darajali Avliyo Stanislav bilan taqdirlangan (ikkalasi ham 1874-yil) Peterburgga yuborilib, Xiva yurishi tavsifini tuzishda qatnashgan. 1874-yil 31-martda podpolkovnik unvonini olgan va oʻsha yilning 13-dekabridan 1876-yil 23-aprelgacha 3-Turkiston saf batalyoniga qoʻmondonlik qilgan.

1877-yil 27-martda polkovnik unvoni, 1878-yil 30-iyunda esa 6-zaxira piyoda qoʻshinlar diviziyasining shtab boshligʻi etib tayinlangan, oʻsha yilning 9-dekabridan 34-piyoda qoʻshinlar diviziyasida ham xuddi shu lavozimda faoliyat yuritgan.

1880—1881–yillarda Ahal Teke ekspeditsiyasida qatnashgan, 1882-yilda oʻzining xizmati uchun „Jasorati uchun“ yozuvi tushirilgan oltin qurol bilan taqdirlangan. 1882-yil 22-iyundan 1887-yil 15-iyungacha Ivanov Bosh shtabning Osiyo qismiga rahbarlik qilgan.

1887-yil 6-mayda general-mayor lavozimiga koʻtarilgan Ivanov 1887-yil 15-iyundan Yettisuv viloyatining harbiy gubernatori va Yettisuv kazak armiyasining atamani boʻlib xizmat qilgan. 1896-yil 14-mayda general-leytenant unvonini olganСписок генералам по старшинству. Составлен по 1 сентября 1896 года. СПб., 1896.

1899-yilda vafot etgan.
 

Turkum:1841-yilda tugʻilganlar
Turkum:17-sentyabrda tugʻilganlar
Turkum:1899-yilda vafot etganlar
Turkum:Avliyo Vladimir ordeni sohiblari
Turkum:Avliyo Stanislav ordeni sohiblari
Turkum:Turkiston yurishi qatnashchilari
Turkum:1873-yilgi Xiva yurishi qatnashchilari
Aleksey Jarinov

Aleksey Emelyanovich Jarinov (1820—1882) – general-leytenant, Turkiston harbiy okrugi artilleriya boshligʻi.

 Biografiyasi 
Aleksey Jarinov 1820-yil 19-martda Arxangelsk viloyati zodagonlaridan tugʻilgan. 2-kadet korpusida tahsil olgan, 1839-yil 3-dekabrda 1-grenadiyer artilleriya brigadasining praporshigi sifatida xizmatini boshlagan. 1841-yilda 3-grenadiyer artilleriya brigadasiga oʻtkazilgan va 1843-yildan beri ketma-ket brigada adyutanti va grenadiyer artilleriya diviziyasining katta adyutanti lavozimlarida ishlagan. Vengriya qoʻzgʻoloni paytida (1849) Rossiya imperiyasi qoʻshinlarining gʻarbiy chegaralarga yurishida qatnashganЖаринов, Алексей Емельянович //
Русский биографический словарь А. А. Половцова: т. 7 (1897): Жабокритский — Зяловский, с. 10.

1853—1856-yillardagi Sharqiy urush davrida dastlab 1-artilleriya diviziyasining 3-zaxira batareyasini (1854—1855), keyin esa 2-grenadiyer artilleriya brigadasining 4-batareyasini (1855—1857) boshqargan.

Urushdan keyin quyidagi: 2-dala artilleriya brigadasi 4-batareyasi(1857) va 3-grenadiyer artilleriya brigadasining kamaytirilgan (keyinchalik oʻqchi) 3-batareyasining komandiri (1858—1865) lavozimlarda ishlagan.

1865-yilda Moskva harbiy okrugining okrug artilleriya boʻlimi gubernatori lavozimiga tayinlangan; 1866-yilda unga polkovnik unvoni berilgan; 1867-yilda – Turkiston harbiy okrugi artilleriya boshligʻi etib tayinlangan; 1868-yilda general-adyutant fon Kaufman qoʻmondonligida buxoroliklarga qarshi yurishda qatnashib, Choʻpon ota tepaligi va keyinchalik Samarqandni egallashda qatnashgan.

Harbiy xizmatlari uchu Imperator toji suvereni va qilich bilan birgalikdagi 2-darajali Avliyo Anna ordeni va general-mayor unvoni bilan taqdirlangan.

1873—1875-yillarda Jarinov Xiva va Qoʻqon yurishlarida qatnashgan. Xiva yurishi uchun qilich bilan 1-darajali Avliyo Stanislav ordeni bilan taqdirlangan, Qoʻqon yurishi uchun esa – general-leytenant darajasiga koʻtarilgan. Turkiston harbiy okrugi artilleriya boshligʻi lavozimiga tasdiqlanib, 1882-yil 24-sentyabr vafotigacha bu lavozimda faoliyat yuritgan. Uning oʻrniga Yakov Lavrentiyevich Mixaylovskiy kelgan.
 
 Послужной список в общем архиве главного штаба, дело 6 отд. 3 стола за 1882 г., № 928.
 

Turkum:1820-yilda tugʻilganlar
Turkum:1882-yilda vafot etganlar
Turkum:19-martda tugʻilganlar
Turkum:24-sentyabrda vafot etganlar
Turkum:1873-yilgi Xiva yurishi qatnashchilari
Turkum:Turkiston yurishi qatnashchilari
Turkum:Avliyo Anna ordeni sohiblari
Turkum:Avliyo Stanislav ordeni sohiblari
Yevgeniy Romanovskiy

Yevgeniy Maksimilianovich Romanovskiy, Leuchtenbergning 5-gersogi (1847-yil 8-fevral, Sankt-Peterburg – 1901-yil 31-avgust, Sankt-Peterburg) – Rossiya imperatorlik xonadoni aʼzosi (1852-yildan „Imperator Janobi Oliylari“ unvoni). Piyoda qoʻshinlar generali (1898-yildan), general-adyutant.

 Biografiya 
1847-yil 8-fevralda Buyuk knyagina Mariya Nikolayevna va Leuchtenberg gersogi Maksimilian oilasida tugʻilgan. Imperator Nikolay I va Jozephina Boharnaislarning nevarasi. Bobosi Eugene Boharnaisning sharafigashu ismni olgan. 1852-yil dekabrda imperator Nikolay I ning farmoni bilan imperator oliyligi va knyaz Romanovskiy unvonini olganЛейхтенбергский герцогский дом
Энциклопедический словарь Брокгауза и Ефрона: т. XVIIa (1896): Ледье — Лопарев, с. 506—507.

Tugʻilgandan boshlab Preobrajensk va Ulan leyb-gvardiyalarining polklari roʻyxatiga, 1855-yilda esa imperator oilasining oʻqchi batalyoniga kiritilganСписок генералам по старшинству. СПб 1900 г.. Harbiy taʼlim olgan.

1867-yilda Ulan leyb-gvardiyasi polkining korneti lavozimiga koʻtarilgan. 1873-yilda Xivaga qarshi yurishda qatnashib, 1873-yil „…xivaliklarga qarshi 13, 15 va 17-iyuldagi harakatlarda koʻrsatgan aʼlo jasorati uchun“ 4-darajali Avliyo Georgiy ordeni bilan taqdirlangan. Shuningdek, oltin qilich bilan taqdirlangan, imperator Janobi Oliylarining adyutanti boʻlgan va Orenburg kazaklari armiyasiga qoʻshilgan.

1874-yilda polkovnik unvonini olgan va 5-Aleksandriya gusar polkiga qoʻmondonlik qila boshlagan (1877-yilgacha). Rossiya-Turkiya urushida qatnashgan. 1877-yilda Dunay armiyasining bosh qoʻmondoni ixtiyorida, soʻngra I. V. Gurko qoʻmondonligi ostidagi qoʻshinlar tarkibida xizmat qilganЛейхтенбергские // Большая российская энциклопедия / С. Л. Кравец. — М.: БРЭ, 2011. — Т. 17. — С. 190. — 783 с..

Xizmati uchun mulozimlar safiga oʻtkazilgan holda general-mayor unvoniga sazovor boʻlgan va qilich bilan birgalikdagi 3-darajali Avliyo Vladimir ordeni bilan taqdirlangan va Astraxan polkiga chaqirilgan. Harbiy harakatlar soʻngida 2-otliq qoʻshinlar diviziyasining 2 va 1-brigadalariga qoʻmondonlik qilgan. 1886-yildan – general-leytenantЕ. И. В. Кн. Романовский Герц. Лейхтенбергский Евгений Максимилианович // Список генералам по старшинству. Составлен по 1-е мая 1901 года. — СПб.: Военная типография, 1901. — С. 88.. 1888—1893-yillarda 37-piyoda qoʻshinlar diviziyasining boshligʻi boʻlgan. Keyinchalik gvardiya qoʻshinlari va Sankt-Peterburg harbiy okrugi bosh qoʻmondoni ixtiyorida boʻlgan. Sankt-Peterburgdagi Mariinskiy, Rumyantsev va Sergiyevkadagi Leuchtenberg saroylari egasi.

1901-yil 31-avgustda vafot etgan va Aleksandr Nevskiy monastirining Isidorovkoye cherkovi qabristoniga dafn qilingan.
 

Turkum:1841-yilda tugʻilganlar
Turkum:8-fevralda tugʻilganlar
Turkum:1901-yilda vafot etganlar
Turkum:31-avgustda vafot etganlar
Turkum:Avliyo Vladimir ordeni sohiblari
Turkum:1873-yilgi Xiva yurishi qatnashchilari
Turkum:Turkiston yurishi qatnashchilari
Nikolay Deyev

Nikolay Mixaylovich Deev (1816-yil—1863-yil) – Orenburglik savdogar.

 Biografiya 
Savdo uyi asoschisi savdogarning oʻgʻli, Orenburgda tugʻilgan va yoshligidan qozoqlar bilan doimiy aloqada boʻlgan, ularning tili va urf-odatlarini mukammal oʻrgangan. Otasi (Mixail Stepanovich) vafotidan soʻng oʻz biznesini davom ettirgan va asosan Trans-Ural dashtlari koʻchmanchilari bilan ayirboshlash hamda Rossiya va yarim koʻchmanchi qabilalar oʻrtasidagi mustahkam savdo aloqalarini olib borgan. Qozoqlar orasida va keyinchalik Xiva xonligida Deyev juda mashhur va ishonchga ega boʻlgan, shuningdek Oʻrda xonlariga katta taʼsir koʻrsatgan.

Rossiya hukumati uning xizmatlaridan doimiy ravishda foydalangan: masalan, Obruchev va Perovskiy ekspeditsiyalarida, 1847-yildan boshlab, Sirdaryoning quyi oqimini bosib olishda va 1855-yilgacha Emba yurishida hamrohlik qilgan.

Ushbu ekspeditsiya davomida Perovskiy tomonidan tayinlangan Deyev chorva mollarini kuzatib borgan va 120 000 bosh qoramolning deyarli barchasini qirgʻizlarga yashirincha sotgan.

Terentyev esa Stanislav Tsiolkovskiyning Xivaga qishki safari (1839—1840) uchun hukumat tuyalari bilan birga noqonuniy chayqovchilik yuz berganligi haqida xabar beradi. Xiva yurishidagi xizmatlari, Sirdaryoga yoʻl ochgani uchun koʻplab mukofotlarga sazovor boʻlgan.

1853-yilda Deyev Oqmachitga (Perovskiy forti) qarshi yurishda qatnashgan va Qoʻqon toʻplaridan qal’aga zarba bergan hamda buning uchun oltin medal olgan. Oʻrta Osiyo mulklarida Deyevning yordamisiz tashkil etilgan birorta ham Rossiya elchiligi boʻlmagan va u koʻpincha Rossiya va Oʻrta Osiyo xonlari oʻrtasida diplomatik maqsadlarga erishish uchun vositachi boʻlib turgan. Deyev xayriya sohasida ham xuddi shunday foyda keltirgan.

Orenburgda kasalxona va ikkita davolash maskani, ikkita cherkov maktabi, qizlar maktabi, kampirlar uchun boshpana tashkil qilgan; bundan tashqari, u koʻplab xayriya jamiyatlarining aʼzosi boʻlgan.

Orenburg guberniyasida mahalliy yer egalari suv bilan sugʻorilishi qiyin boʻlgan yerlarni oʻzlashtirishni mumkin emas deb hisoblagan; Deyev yerlarni sotib olgan va savdodan voz kechmasdan, bu yerlarda ekinlar yetishtirgan.

Maktabda taʼlim olmagan, yuqori bilimga ega boʻlgan, koʻp oʻqigan va Imperator Rossiya arxeologiya jamiyatiga koʻplab arxeologik hissa qoʻshgan, buning uchun raqobatdosh aʼzo sifatida saylangan.

„O drevnostyax Syr-Darinskogo kraya“
asari uchun jamiyat Deyevga eng yaxshi bajarilgan topshiriq sifatida pul mukofotini taqdim etgan. 1863-yil 19-noyabrda vafot etgan.
 

Turkum:1816-yilda tugʻilganlar
Turkum:1863-yilda vafot etganlar
Turkum:19-noyabrda vafot etganlar
Turkum:Turkiston yurishi qatnashchilari
Rostislav Krassovskiy

Rostislav Vladimirovich Krassovskiy (Krasovskiy) (1841—1909) – rus harbiy muhandisi, Rossiya imperatorlik armiyasi general-leytenanti muhandisi; 1873-yilgi Xiva yurishi va 1877—1878-yillardagi rus-turk urushi qatnashchisi, Ossovets qalʼasini qurish muallifi (1882—1885), keyin Fin (1897-yilgacha) va Sankt-Peterburg (1900-yilgacha) harbiy okruglari muhandislari boshligʻi. Rossiya imperiyasi Harbiy vazirligi Bosh muhandislik boshqarmasining muhandislik qoʻmitasi aʼzosi.

 Biografiyasi 
Rostislav Krassovskiy 1841-yil 23-iyulda tugʻilgan; Chernigov guberniyasi zodagonlaridan. Chernigov gimnaziyasida, Konstantinov harbiy bilim yurtida (1860—1862) va Nikolayev muhandislik akademiyasida (1882—1864) tahsil olgan.

1873-yil 2-fevraldan 30-sentyabrgacha Krassovskiy kapitan unvoni bilan xivaliklarga qarshi harbiy harakatlar uchun tuzilgan otryadning muhandislik boʻlinmasini boshqargan va bu yurishdagi xizmatlari uchun qilich va kamon bilan birgalikdagi 4-darajali Avliyo Vladimir va 2-darajali Avliyo Stanislav ordenlari bilan taqdirlangan.

1877—1878-yillardagi rus-turk urushi boshlanishi bilan Krassovskiy armiyaning dala muhandislik boʻlimi ishlariga tayinlangan. 1877-yil 28-noyabrda „Jasorati uchun“ yozuvi tushirilgan oltin qurol bilan taqdirlangan. 1890-yilda Rostislav Vladimirovich Krassovskiyga general-mayor unvoni berilganКрасовский Ростислав Владимирович // Список генералам по старшинству. Составлен по 1-е сентября 1892 года. — СПб.: Военная типография, 1892. — С. 810. va 1898-yilda podsho minnatdorchiligi bilan taqdirlangan.

General-leytenantКрасовский Ростислав Владимирович // Список генералам по старшинству. Часть I, II и III. Составлен по 1-е июля 1908 года. — СПб.: Военная типография, 1908. — С. 142. Rostislav Vladimirovich Krassovskiy 1909-yil 7-yanvarda vafot etgan va Aleksandr Nevskiy monastirining Nikolskoye qabristoniga dafn qilingan. Qabr bugungi kungacha saqlanib qolmagan; XXI asrning boshlarida „Madaniy merosni tiklash“ xayriya jamgʻarmasi Avliyo Nikolay cherkovi yonida yodgorlikka ikki tomonli granit plitasini oʻrnatgan (ikkinchi tomoni oktyabr toʻntarishidan keyin bolsheviklar tomonidan dafn etilgan general Yevgeniy Vasilyevich Bogdanovichga bagʻishlangan).
 

Turkum:1841-yilda tugʻilganlar
Turkum:23-iyulda tugʻilganlar
Turkum:1909-yilda vafot etganlar
Turkum:20-yanvarda vafot etganlar
Turkum:Avliyo Vladimir ordeni sohiblari
Turkum:Avliyo Stanislav ordeni sohiblari
Turkum:1873-yilgi Xiva yurishi qatnashchilari
Turkum:Turkiston yurishi qatnashchilari
Xodim (Bobojon Tarroh)

Xodim (taxallusḭ; toʻliq ism -sharifi Bobojon Tarroh Azizov) – 1878 -yil, Xiva yaqinidagi Qushbegi mahallasi – vafot etgan yili nomaʼlum) – oʻzbek shoiri, xattot, sozanda va tarjimon. Muhammad Rahimxon II (Feruz)ning saroy shoirlaridan. Shoir, xattot, kotib va sozanda boʻlgan. Shoirlar oilasida tugʻilgan.

 Oilasi 
Shoir Xiva shahrida 1878 yili Qushbegi mahallasida ziyoli oilada tavallud topgan. 

Shoirning ismi Bobojon Tarroh, otasining ismi Abdulaziz boʻlgan.  Shoirning otasi Abdulaziz Abduqodir oʻgli „Xodim“ taxallusi bilan sheʼrlar yozgan. Biroq u erta – 28 yoshida vafot etib ketgan.

Shoirning togʻasi Masharif Tarroh jiyani Bobojonni oʻz tarbiyasiga oladi.

Otasining taxallusi „Xodim“ nomi ostida ijod qiladi. Xodimning nevarasi Anvara Otamurotova va chevarasi Xiromon Yusupovalar ham shoira. Ularning sheʼrlari, maqolalari respublika matbuotida chop etilib turadi.

Bobosining ismi Abdulqodir devon, taxallusi Qoneʼ boʻlgan. Qoneʼning otasining ismi Muhammad Nazir devon, taxallusi Munshiy boʻlgan.

 Taʼlimi 
Bobojon 7 yoshida boshlangʻich maktabga boradi. Maktabdan soʻng 22 yoshgacha madrasada tahsil oladi. 15 yoshidan boshlab sheʼrlar mashq qiladi.

 Faoliyati 

 Muhammad Rahimxon II Feruz saroyidaː 
Muhammad Rahimxon Soniy davrida devonda ishlagan akasining fojeali oʻlimidan soʻng, Bobojonning chekiga saroy devonida mirzo va saroy shoirlariga nazoratchi boʻlib ishlash tushadi. U bu vazifada 10 yil ishlaydi. Shoirlik bilan, 21 yoshdan shugʻullangan. Shoir Bobojon Tarrohning ustozi Doiy boʻlgan.

 Xattotlik ishlariː 
Quyidagilar esa, shoirning oʻz sheʼrlaridan tuzilgan devondir:

I. 906 – raqamli devon.

II 901 – raqamli devon.

III. 1142 – raqamli devon.

Shoir Tarroh boshqa shoirlarning sheʼrlaridan tuzilgan devonlarni koʻchirgan, ular Toshkentda Sharqshunoslik insituti fondida saqlanmoqda. Quyida ular bilan tanishing:

1. I – 1231 – qoʻlyozma.

2. II – 204 – qoʻlyozma

3. III- 3460 – qoʻlyozma

4. IV – 911 – qoʻlyozma

5. V – 1192 – qoʻlyozma

6. VI – 1119 – qoʻlyozma (Feruz devoni).

Xodim kotib sifatida shoir va tarjimon Ahmad Tabibiyning 490 sahifalik „Hayratul oshiqin“ („Oshiqlarning hayratlanishi“) nomli devonini 1908 yilda, „Munisul ushshoq“ („Oshiqlarning doʻsti“) devonini 1909 yilda mahorat bilan nastaʼliq xatida koʻchirgan. Mazkur devon 1910 yilda Xiva toshbosmaxonasida chop etilgan.

 Mashhur asariː 
„Xorazm navozandalari“ asari uning eng va shoh asaridir. Xodim bu asarida har bir shoir haqida fikr yuritar ekan, 12 ta savoldan iborat roʻyxat tuzib oladi. Va shu asosda shoirlar hayoti va ijodini kengroq yoritishga harakat qiladi.

 Tarjima asarlariː 
U tarjimon sifatida mohir tib olimi Yusufiyning „Foydalar majmuasi“ asarini fors tilidan oʻzbek tiliga tarjima qilgan.

 Vafoti 
Bobojon Tarrohning vafot etgan yili nomaʼlum (Shoir 1970 yil 5- avgustlarda ham hayot boʻlgan).  Jasadi Kattaburun Gʻoʻvik qishlogʻidagi Shixmavlon qabristoniga qoʻyilgan.

 

 Bobojon Tarroh Azizov – Xodim. „Xorazm navozandalari“ Toshkent. 1994-yil, 96 bet.
 Muhammad Yusuf Bayoniy. „Shajarayi Xorazmshohiy“, Toshkent. 1994-yil. 104 b.

Turkum:Xivada tugʻilganlar
Turkum:Saroy shoirlari
Turkum:Xorazm shoirlari
Turkum:Xorazmliklar
Vladimir Utkin

Vladimir Ivanovich Utkin (1954-yil 13-may) – sovet futbolchisi va murabbiyi. RSFSRda xizmat koʻrsatgan murabbiy, SSSR sport ustasi. Vladimir Minskdagi „ART“ bolalar va oʻsmirlar uchun qoʻshimcha taʼlim markazi davlat taʼlim muassasasida ishlaydi.

 Biografiya 
Vladimir Ivanovich Utkin 1954-yil 13-mayda Belorussiya SSR, hozirgi Belarus Respublikasi Grodno viloyati Slonim shahrida tugʻilgan.

Dnepropetrovskning „Dnepr“ jamoasi qoshidagi futbol maktabi tarbiyalanuvchisi. Vladimir „Zauralets“ (Koʻrgan), „Shaxtyor“ (Ekibastuz), „Trud“ (Volkovisk), „Dvina“ (Novopolotsk) va „Neman“ (Grodno) jamoalarida toʻp surgan.

1983-yilda Belorussiya Davlat Mehnat Qizil Bayroq ordeni Jismoniy tarbiya institutini tamomlaganUkrainsi otpravilis pokoryat Tadjikistan.. 1998-yilda Rossiya davlat jismoniy tarbiya akademiyasi qoshidagi Oliy murabbiylar maktabini tamomlagan.

Utkin chorak asrdan koʻproq vaqt davomida murabbiylik bilan shugʻullanadi. U „Zorya Lugansk“ ning ikkinchi jamoasi bilan ishlagan. Keyinchalik u Belarus, Litva, Estoniya, Tojikiston va Oʻzbekiston elit ligalari jamoalarini boshqargan. 2007-yilda Suduva jamoasi bilan birgalikda UEFA kubogida ishtirok etdi.

2016-yil 1-sentyabrdan boshlab Minskdagi „ART“ bolalar va oʻsmirlar uchun qoʻshimcha taʼlim markazida ishlab kelmoqdaUTKIN Vladimir Ivanovich..

 Mukofotlar va unvonlar 

 RSFSRda xizmat koʻrsatgan murabbiy
 Futbol boʻyicha SSSR sport ustasi

 Yutuqlar 

 link=Fayl:Silver_medal_icon.svg|15x15px Litva chempionatining kumush medali sovrindori (1): 2007-yil

 

 
 

Turkum:13-mayda tugʻilganlar
Turkum:1954-yilda tugʻilganlar
Turkum:Yashayotgan insonlar
Turkum:SSSR sport ustasi
Turkum:SSSR erkak futbolchilari
Turkum:Ukrainalik erkak futbolchilar
Turkum:Erkak futbol yarim himoyachilari
Turkum:FC Dnipro futbolchilari
Turkum:FC Tobol Kurgan futbolchilari
Turkum:FC Naftan Novopolotsk futbolchilari
Turkum:FC Neman Grodno futbolchilari
Turkum:Ukrainalik futbol murabbiylar
Turkum:Buxoro klubi murabbiylari
Turkum:CSKA Pomir futbol klubi murabbiylari
Turkum:Oʻzbekistondagi muhojir futbol murabbiylar
Turkum:Oʻzbekiston Superligasi murabbiylari
Turkum:Alifbo boʻyicha sportchilar
Ruslan Usachev

Ruslan Usachev (asl ismi: Ruslan Eduardovich Vixlyantsev, ; 1989 yil 20 mayda tugʻilgan, Leningrad, SSSR) – rossiyalik videobloger, sayohatchi, rassom va festival tashkilotchisi.

 Mukofot va nominatsiyalar 

 GQ jurnalining „Ekrandagi yuz“ nominatsiyasida „Yil erkaklari-2021“ mukofotiga nomzod.
 National Geographic Traveler mukofotlari 2019 nomzodi.
 „Ruslan Usachev“ YouTube kanalidagi 100 000 va 1 000 000 obunachilari uchun Ruslan kumush va oltin YouTube tugmachasini oldi.
 Sobaka.ru jurnali maʼlumotlariga koʻra, 2012 yilda Ruslan Usachev Sankt-Peterburgning ellikta mashhur kishilari qatoriga kirgan, shuningdek, „Yil startapi“ nominatsiyasida gʻolib boʻlgan.
 Rossiyaning „Like-2015“ mukofoti sovrindori.

 

Turkum:Sankt-Peterburgda tugʻilganlar
Turkum:Yashayotgan insonlar
Turkum:1989-yilda tugʻilganlar
Turkum:20-mayda tugʻilganlar
Mackenyu

— yapon aktyori.

 Biografiya 
1996 yil 16 noyabrda Los-Anjelesda Sonny Chiba va Tamomi Chiba oilasida tug'ilgan. Ikki aka-uka Juri Manase va Gordon Maeda bor.

 Filmografiyasi 
 Film 
 Yil Sarlavha Rol Izohlar 2015 Tadaima George Kamen Rider Drive: Surprise Future Eiji Tomari Take a Chance Masa Bosh rol 2016 Chihayafuru Part 1 Arata Wataya laughy.jp Retrieved 2016-6-16 (Google translation) Chihayafuru Part 2 Night's Tightrope Hikaru Makise Bittersweet Atsushi Babazono 2017 Let's Go, Jets! Kōsuke Yamashita JoJo's Bizarre Adventure: Diamond Is Unbreakable Chapter I Okuyasu Nijimura Peach Girl Kazuya "Tōji" Tōjigamori 2018 Pacific Rim: Uprising Cadet Ryoichi Chihayafuru Part 3 Arata Wataya Over Drive Naozumi Hiyama Bosh rol Impossibility Defense Asao Momose Code Blue: The Movie Akio Kishida 2019 12 Suicidal Teens Shinjirō Lead role Tokyo Ghoul S Sōta NiNoKuni Haru (voice) 2020 Kaiji: Final Game Minato Hirose Our 30-Minute Sessions Aki Miyata Bosh rol Tonkatsu DJ Agetarō Guest of VIP room Cameo 2021 Brave: Gunjō Senki Aoi Nishino Bosh rol The Master Plan Makoto Rurouni Kenshin: The Final Yukishiro Enishi 2022 Fullmetal Alchemist: The Revenge of Scar Scar Fullmetal Alchemist: The Final Alchemy 2023 Knights of the Zodiac Pegasus Seiya Bosh rol 

 Televizion 
Yil Sarlavha Rol Izohlar 2015 Yume wo Ataeru Masaaki Miniseries 2016 Sakurasaku Ippei Bosh rol Tomorrow, I'll Surely Love You Again Shouta Brass Dreams Ren Kitora 2017 Fugitive Boys Ichihashi Tetsuto 2018 Kiss that Kills Takauji Namiki 2019 Two Homelands Yu Amada Miniseries Our Dearest Sakura Aoi Kijima 2020 Remote de Korosareru Nomura Yusaku Bosh rol 2021 The End of the Tiny World: Half A Year Later Makoto Bosh rol Ichikei's Crow: The Criminal Court Judges Bunta Ishikura 2023 - hozirgi kungacha One Piece Roronoa Zoro Bosh rol 

 

 

Turkum:1996-yilda tugʻilganlar
Turkum:Yashayotgan insonlar
Turkum:Yaponiyalik erkak aktyorlar
Turkum:Yaponiyalik erkak qoʻshiqchilar
Shibliy ota maqbarasi

Shibliy ota maqbarasi— hozirgi Qoraqalpogʻiston Respublikasi (Qadimiy Xorazm) Kegeyli tumani, Xalqobod elatida „Jalpaq jap“ va „Qumshungil“ ovul fuqorolar yigʻini hududida joylashgan maqbara. Maqbara milodiy 945-yili 87 yoshida vafot etgan mashhur ulamo Shayx Shibliy sharafiga bunyod etilgan boʻlib, obyekt davri X—XIV, XVIII—XIX, XX asrlarni oʻz ichiga oladi. 

Shibliy ota maqbarasi Oʻzbekiston Respublikasi Vazirlar Mahkamasining qarori bilan 2019-yil 4-oktyabrda Moddiy madaniy merosning koʻchmas mulk obyektlari milliy roʻyxatiga kiritilgan va davlat muhofazasiga olingan. Qoraqalpogʻiston Respublikasi Madaniy meros boshqarmasi operativ boshqaruv huquqi asosida davlat mulkiga tegishli va „Vaqf“ xayriya jamoat fondiga tekin foydalanish shartnomasi asosida biriktirilgan.

 Shayx Shibliy shaxsi va maqbarasi 
Tarixiy da keltirilgan malumotlarga koʻra, Abu Bakr ash-Shibiliy milodiy 858-yili tugʻilgan. Shayxning tugʻilgan joyi toʻgʻrisida malumotlar mavjud emas. Sharqshunos olimlarning taʼkidlashicha, Shayx Shibiliy 912-yili Bagʻdod shahridagi taniqli uch shayxdan biri ekani, shuningdek, otasi bilan birga Bagʻdod xalifasi saroyida xizmat qilgan taniqli olim sifatida tilga olingan. Mansur Xalloj 922-yilda „Ana al-Haq“ (yaʼni Men Xudoman) deganligi sababli Bagʻdod xalifasi boʻlgan Al Muqtadir tomonidan oʻlim jazosiga hukm qilinadi. Uning tarafdorlari boʻlgan koʻpchilik ulamo va muridlar „Biz uning nima deyayotganini tushunmadik“ deb, Mansur Xallojning oʻldirilishiga rozilik berishmagan. Qarshiliklarga qaramay xalifa farmoni bilan Mansur Xalloj dorga osilgan va uning tarafdorlari quvgʻinga uchragan. Bu paytda Shayx Shibliy ham gumon ostiga olinganlar qatorida Bagʻdoddan ketishga majbur boʻlgan.

Boshqa ga koʻra Shibliy sufizm taʼlimotini yoyish maqsadi bilan savdo yoʻli orqali X asrning birinchi yarmida Janubiy orol (Qadimiy Xorazm)boʻylariga keladi. Taxminlarga koʻra bu vaqtda Shayx Shibliy 60 yoshlarda boʻlgan va bugungi Qoraqolpogʻiston (Qadimiy Xorazm) hududlariga kelib, mahalliy aholiga xizmat qilgan va ular orasida obroʻ qozongan. Shayx Shibliy 945-yili 87 yoshida (Qadimiy Xorazm) hozirgi Kegeyli tumani hududida vafot etgan va shu yerga dafn qilingan.

 Yana qarang 
Vayangan bobo maqbarasi

Poyanda maqbarasi

Yusuf Hamadoniy maqbarasi

Shamun-Nabi maqbarasi

Tugʻon Turk maqbarasi

 

Turkum:Oʻzbekiston meʼmoriy yodgorliklari
Turkum:Qoraqalpogʻiston meʼmoriy yodgorliklari
Turkum:Qoraqalpogʻiston
Turkum:Kegeyli tumani
Afgʻonistondagi masjidlar roʻyxati

Quyida Afgʻonistonda joylashgan yirik masjidlarning toʻliq boʻlmagan roʻyxati keltirilgan:
Ism Tasvirlar Viloyat Shahar Yil Izohlar Abdul Rahmon masjidi160x160px Kobul viloyati Kobul 2009-yil Kobuldagi eng katta masjidlardan biri. Abul Fazl masjidi160x160px Kobul viloyati Murod Xon, KobulQandahor Juma masjidi160x160px Qandahor viloyati Qandahor 1750 Islom paygʻambari Muhammadning ridosi qoʻyilgan uylar. Imom Bargah masjidi Qandahor viloyati Qandahor ? 2021-yil Qandahor portlashi sahnasi Umar al-Faruk masjidi213x213px Qandahor viloyati Qandahor 2014-yil Qandahordagi eng katta masjidlardan biri Hoji Dunya Gul Niyoziy Jomiy masjidi Lagʻmon viloyati Mihtarlam Hirot katta masjidi160x160px Hirot viloyati Hirot 1446 Masjid shaharning birinchi jamoat masjidi boʻlib, zilzila va yongʻin natijasida vayron boʻlgan ikkita kichikroq Zardushtiylik Otashkadalari oʻrnida qurilgan Ali ziyoratgohi160x160px Balx viloyati Mozori-Sharif ? Viloyatdagi eng katta masjid, shuningdek, Mozori Sharifning Buyuk Moviy masjidi deb ham ataladi Saxi ziyoratgohi (Ziyarat-e Saxi) Kobul viloyati Kobul ? Karte Saxi ziyoratgohi nmi bilan ham tanilgan Jalolobod masjidi160x160px Nangarhor viloyati Jalolobod ? Viloyatdagi eng yirik masjidlardan biri Lashkargoh masjidi160x160px Hilmand viloyati Lashkargoh ? Viloyatdagi eng yirik masjidlardan biri. Xost masjidi Xost viloyati Xost 2000 Viloyatdagi eng katta masjid Amir Ali Shernvey masjidi213x213px Jauzjon viloyati Shibirgʻon 2017-yil Juzjon viloyatidagi eng katta masjid. Turkiya hukumati tomonidan qurilgan. Gozari Sayid Obod masjidi Qunduz viloyati Qunduz ? 2021 yilda Qunduz masjidi portlashi sahnasi Qizil masjid Qandahor viloyati Qandahor

 Yana qarang 

 Afgʻonistonda Islom
 Masjidlar roʻyxati

 

Turkum:Afgʻonistondagi masjidlar
Turkum:Masjidlar roʻyxati
Agha Mirza Muhammad Baqir Chahar Suqi masjidi

Agha Mirza Muhammad Baqir Chahar Suqi masjidi — Isfahonda joylashgan masjid. Qojarlar sulolasiga tegishli.
 

turkum:erondagi masjidlar
Turkum:Gumbazli masjidlar
Turkum:Eron milliy asarlari
Xon kasalxonasi

Xon kasalxonasi (boshqa nomlari:Valiah shahzoda Aleksey kasalxonasi, Xiva kasalxonasi, Dishan qalʼa kasalxonasi) – Xorazm viloyati Xiva shahrida joylashgan meʼmoriy yodgorlik. 1912-yilda Xiva shahridagi Oqyop kanali boʻyida Rossiya imperatori Nikolay IIning oʻgʻli shahzoda Aleksey sharafiga Asfandiyorxon tomonida qurilgan kasalxona.
 Tarixi 
Xon kasalxonasi Asfandiyorxon tomonidan Dishan qalʼada 1912-yilda qurilgan boʻlib, hozirda Xiva shahri Mevaston mahalla fuqarolar yigʻinida joylashgan. Hozirda Xorazm viloyati madaniy meros boshqarmasi tasarufida. Kasalxonaning ikkinchi nomi valiahd shahzoda Aleksey kasalxonasi. Kasalxona peshtoqiga bino Asfandiyorxon tomonidan qurilganining tasdiqlovchi soʻzlar bitilgan: „Sayid Isfandiyor Bahodirxondan valiahd shahzoda Alekseyga 1912 yil“. Bitiklar arab yozuvidagi turkiy tilda va eski slavyan yozuvida yozilib kasalxonaning old tomonidagi ikkita peshtoqi oraligʻidagi oynavand peshtoq tepasiga qoʻyilgan. Kasalxona loyihasi muallifi rus arxitektori Aleksandr Roop hisoblanadi. Kasalxonani qurishda naqqosh, Oʻzbekiston xalq rassomi Abdulla Boltayev ham ishtirok etgan. Kasalxonaning qurilishida Quryaz Bobojon oʻgʻli, Bobojon Qalandar oʻgʻli, Ota Shixov, Ismoil Abdiyaz oʻgli, Xudargan Xoʻja oʻgʻli, Roʻzmat arbob Masharip oʻgʻli va Sodiq xoʻja Matkarim oʻgʻlilari qatnashganlar. Kasalxona Yevropa va Xorazm meʼmorchiliklarining ekletik uslubida qurilgan. Dastavval kasalxonada xon va uning yaqinlari davolangan, keyinchalik oddiy aholiga ham ushbu kasalxonada davolanishga ruxsat berilgan. Dastlab kasalxonada bitta shifokor ishlagan, soʻngra ularnining soni Rossiya imperiyasining turi shaharlaridan kelgan shifokorlar bilan oshirib borillgan va shifokorlar bir yoʻla ellik nafar bemorga xizmat koʻrsatishgan. Kasalxonada ayollar boʻlinmasi ham boʻlgan boʻlib, unda ayollar va bolalarga tibbiy ximat koʻrsatilgan. 1912-yilda Xudoybergan Devonov tomonidan kasalxonaning shimoliy qismi yon tomonidan suratga olingan. 

1913-yilda kasalxona qarshisida pochta-telegraf binosi quriladi va Oʻrta Osiyo shaharlarini bir-biriga bogʻlovchi aloqa yoʻlga qoʻyilgan. Bu davrgacha aloqa xizmati maxsus choparlar orqali amalga oshirilgan, hozir bu binoda aloqa muzeyi tashkil qilingan.

Kasalxona hozirda ham faoliyat yuritib kelmoqda.

 

Turkum:Oʻzbekistondagi meʼmoriy yodgorliklar
Turkum:Xorazm meʼmoriy yodgorliklari
Turkum:Xiva arxitekturasi
Turkum:Xiva bino va inshootlari
Agʻa Nur masjidi

Agʻa Nur masjidi — Eronning Isfahon shahrida joylashgan masjid. Shoh Abbos I davrida qurila boshlangan va Shoh Safiy I davrida tugallangan. Masjid peshtoqidagi yozuvda har ikki podshohning nomi tilga olingan. Masjid Isfahonning eng boy kishilaridan biri boʻlmish Nuriddin Muhammad Isfahoniy nazorati ostida qurilgan. Masjid shabistonida marmar arkli tosh ustunlar bor, ular kun davomida yorug'lik beradi.
 

Turkum:XVI asr masjidlari
Turkum:Isfahon masjidlari
Oʻskemen aeroporti

Oʻskemen aeroporti yoki Ust-Kamenogorsk aeroporti  – Qozogʻistondagi aeroport. Sharqiy Qozogʻiston viloyatining maʼmuriy markazi Oʻskemen shahridan shimoli-gʻarbda joylashgan. Aeroport mintaqaviy samolyotlarga xizmat koʻrsatadi.

 Infratuzilmasi 
Aeroport oʻrtacha dengiz sathidan balandlikda joylashgan. U 12/30 deb belgilangan bitta asfalt qoplamali uchish-qoʻnish yoʻlagiga ega, uning oʻlchami ni tashkil qiladi.

 Aviakompaniyalar va yoʻnalishlar 

 

Turkum:Qozogʻiston aeroportlari
Turkum:Sovet Ittifoqida qurilgan aeroportlar
Turkum:Webarxiv andozasi archiveis i
Turkum:Koordinatalar Vikimaʼlumotlarda
Turkum:Sharqiy Qozogʻiston viloyati
Agʻa Ziyo ol Din masjidi

Agʻa Ziyo ol Din masjidi – Arak shahrida joylashgan masjid. Qajarlar sulolasi paytida qurilgan.

 

Turkum:Erondagi masjidlar
Turkum:Gumbazli masjidlar
Turkum:Eron milliy asarlari